b'\n_START_ARTICLE_\nSihame Ayouba Ali\n_START_PARAGRAPH_\nSihame Ayouba Ali (s. 15. elokuuta 1984 Koroni, Grande Comore, Komorit) on komorilainen uimari, joka painaa 50 kg ja on pituudeltaan 161 cm.\n_START_SECTION_\nLontoo 2012\n_START_PARAGRAPH_\nAli edusti maataan Lontoon kes\xc3\xa4olympialaisissa vuonna 2012 naisten 100 metrin vapaauinnissa j\xc3\xa4\xc3\xa4den kuitenkin er\xc3\xa4vaiheen viimeiseksi. Uintinsa j\xc3\xa4lkeen h\xc3\xa4n katosi Lontoon kaduille paetakseen kohtaloaan Komoreilla. H\xc3\xa4n olisi nimitt\xc3\xa4in joutunut naimaan 60-vuotiaan miehen ollessaan itse 17. H\xc3\xa4n valmistautui matkustamaan Pariisiin peitenimell\xc3\xa4 Mouniate Mhoussini, mutta h\xc3\xa4nen valepassinsa huomattiin ja h\xc3\xa4n joutui arestiin ja my\xc3\xb6s vankilaan kahdeksaksi kuukaudeksi. T\xc3\xa4m\xc3\xa4n j\xc3\xa4lkeen h\xc3\xa4n haki turvapaikkaa Iso-Britanniasta lakimiehens\xc3\xa4 kautta, sill\xc3\xa4 h\xc3\xa4n arveli, ett\xc3\xa4 h\xc3\xa4nt\xc3\xa4 odottaisi kuolema pettyneen perheen vuoksi, jos h\xc3\xa4n palaisi Komoreille.'